ნაგანოს პრეფექტურა
ნაგანოს პრეფექტურა (იაპ. 長野県) — ზღვაზე გასასვლელის არ მქონე პრეფექტურა იაპონიაში, ტიუბუს რეგიონში, კუნძულ ჰონსიზე. ნაგანოს პრეფექტურის მოსახლეობა არის 2 052 493 ადამიანი (2019 წლის 1 ივნისის მონაცემებით)და უჭირავს 13 561 კვადრატული კილომეტრის ფართობი. ნაგანოს პრეფექტურას ესაზღვრება: ნიიგატას პრეფექტურა - ჩრდილოეთით, გუნმას პრეფექტურა - ჩრდილო-აღმოსავლთით, საიტამის პრეფექტურა - აღმოსავლეთით, იამანასის პრეფექტურა - სამხრეთ-აღმოსავლეთით, შიზოუკასა და აიტის პრეფექტურები სამხრეთით, ასევე გიფუსა და ტოიამას პრეფექტურა დასავლეთით. ნაგანო არის ნაგანოს პრეფექტურის დედაქალაქი და უდიდესი ქალაქი. სხვა მსხვილ ქალაქებს შორისაა:მაცუმოტო, უედა და იდა . ( გვ 682 ) ნაგანოს პრეფექტურა გამორჩეულია მაღალმთიან რაიონებში იაპონური ალპებით, მათ შორისაა: ჰიდას მთები, კისოს მთები და აკაიშის მთები, რომლებიც მეზობელ პრეფექტურებშიც ვრცელდება. მთათა სიმრავლემ, ბუნებამ და მდიდარმა ისტორიამ მოიპოვა ნაგანოს პრეფექტურის საერთაშორისო აღიარება, როგორც მსოფლიო კლასის ზამთრის სპორტის ტურისტული დანიშნულების ადგილი. აქ 1998 წელს ზამთრის ოლიმპიური თამაშები ჩატარდა და ასევე სინკანსენის ახალი ხაზი გაიხსნა ტოკიოს მიმართულებით .